jkorsvik/nowiki_second_scrape_merged huggingface dataset:
Fagerhaug stasjon

Fagerhaug stasjon er en tidligere stasjon på Dovrebanen i Oppdal i Trøndelag. Opprinnelig skulle stasjonen hete Stuehaug, men ble åpnet som Fagerhaug stasjon. Stasjonen har vært fjernstyrt siden 1968. Siden persontrafikken ble nedlagt har stasjonen funksjon som fjernstyrt kryssningsstasjon.


== Litteratur ==
Bjerke, Thor og Holom, Finn (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 86–87. ISBN 82-90286-28-7. CS1-vedlikehold: Flere navn: forfatterliste (link)
Dahl, Aasmund, red. (1992). NSBs bygningsregistrering: Trondheim distrikt: Dovrebanen. NSB Arkitektkontoret. s. 136–141. 


== Eksterne lenker ==
(no) Fagerhaug stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Dovrebanen
dovrebanen.com om Fagerhaug stasjon
Otterdalsparken

Otterdalsparken er et parkanlegg ved Østre havn ved Strandpromenaden i Kristiansand. Parken dekker et ni dekar stort område mellom Markens og Kirkegata. Parken kalles populært «Nupenparken» etter kunstneren Kjell Nupen som hadde idéen til en fonteneskulptur i parken. Anlegget er delvis finansiert med en gave fra Falconbridge Nikkelverk i forbindelse med Kristiansands 350-årsjubileum. Totalt kostet anlegget 7,3 millioner kroner. Parken ble offisielt åpnet av kong Harald V i 1991.


== Kilder ==
Strandsonen til folket! Fædrelandsvennen, 26. juli 2012
Hondacasene

Hondacasene var to caser kalt, Honda A og Honda B, som beskrev hvordan Honda tok seg inn i det amerikanske motorsykkelmarkedet på 1960 tallet. Honda A var basert på en rapport fra Boston Consulting Group fra 1975 som hyllet Honda som strategiske mestere for å ha tatt over markedet fra de etablerte motorsykkelprodusentene som blant annet bestod av Harley Davidson. Honda B caset ble utarbeidet basert på intervjuer med ledelsen i Honda, blant annet de som grunnla det første Honda kontoret i USA. Honda B viste at suksessen til Honda i det amerikanske markedet i stor grad var tilfeldigheter og i liten grad preget av en planlagt strategi. Disse regnes som sentrale case i debatten mellom designskolen og tilhengerne til fremvokst strategi.Casene ble utarbeidet av Richard Pascale ved Stanford og E. Tatum Christiansen ved Harvard og utgitt i 1983.


== Referanser ==
Hans Jacob Scheel

Hans Jacob Scheel (født 23. august 1714 i København, død 21. januar 1774 i Fredrikstad) var en dansk-norsk ingeniøroffiser, generalmajor, kammerherre og kommandant ved Fredrikstad festning fra 1766 til 1774. 
Han var sønn av generalløytnant Hans Heinrich von Scheel (1668–1738) og Benedicte Dorothea Giords, datter av justisråd Giord eller Gjord Andersen i Christiania, som eide Nordmarka (godset) 1700–20, og Elisabeth Samuelsdatter Thrane (egentlig Trane). 
Hans Jacob Scheel kom til Norge i 1737 og ble året etter kaptein og kompanisjef ved 2. gevorbene regiment. I 1745 giftet han seg med Catharine Christine von Brüggemann (1725–1800), datter av den danske offiser Godske Hans v. B. til Ulriksholm og Østergaard på Fyn og 2. hustru Dorothea (Dorte) Hedevig Krag. 
Året etter ble han forfremmet til major, og i 1747 kjøpte han Frogner Hovedgård av sin svoger Ulrik Frederik de Cicignon. Her rev han den eldre bebyggelsen og oppførte et nytt gårdsanlegg med fire fløyer rundt en gårdsplass. Den laftede hovedbygningen med ytre kledning av utmurt og pusset bindingsverk sto ferdig til innflytting i 1750. Scheel har antagelig forbygget seg på Frogner, og det kan ha vært grunnen til at han solgte gården med ufullførte bygninger allerede i 1760 til Christiania-kjøpmannen Friderich Clauson.
I 1752 ble han oberstløytnant og sjef for de norske fortifikasjonene. Etter salget av Frogner i 1760 ble han boende i Christiania. Til tross for sine økonomiske problemer gjorde Scheel en god militær karriere. Som festningsoffiser er han særlig kjent for sine nøyaktige kart og planer for festningene og deres bebyggelse. I 1765 ble han forfremmet til generalmajor, og året etter fikk han sin retrettstilling som kommandant i Fredrikstad. Her døde han i 1774 og etterlot seg en gjeld på 13 675 riksdaler etter «å ha destillert 30 000 arvede riksdaler».


== Referanser ==


== Kilder ==
Artikkel i Dansk biografisk leksikon
Byfogd i Oslo Jørgen Scheel: Slekten Scheel • Et utvalg dokumenter og beretninger til belysning av slektens historie.  Oslo 1948.


== Litteratur ==
Danmarks Adels Aarbog, 1893.
Oslo Militære samfunds portrettgalleri
Dehli, Martin: Fredrikstad bys historie.
Ovenstad, Olai: Militærbiografier, Den norske hærs officerer fra 1628 til 1814, Oslo 1948.
Scheel, Christian Fredrik: Slekten Scheel i Danmark og Norge mv. 3. utgave, Oslo 2011, s. 9.2.-9.8.
Widerberg, C. S: Fredrikstad, Gamlebyen og festningen, Oslo 1934.
Hans Ernst von Tritzschler

Hans Ernst von Tritzschler eller Tritschler (født 3. oktober 1647, død 23. juni 1718 i Christiania) var en dansk-norsk generalløytnant og godseier, opprinnelig fra Tyskland. Han var gift i første ekteskap (fra 1681) med Margrethe Huitfeldt (1669-1683) og var svigersønn til godseieren og offiseren Tønne Huitfeldt (1625-1677). I andre ekteskap var han gift med Anne Cathrine Toller (1666-1720) og var svigersønn av Niels Toller, som eide Frognergårdene. Anne Cathrine Toller og Hans Ernst von Tritzschler overtok gården Nordre Frogner. Tritzschler var også eier av Mangelsgården; den eldste bygningen i Prinds Christian Augusts Minde.
Han mottok Dannebrogordenen i 1704. von Tritzschler var militært medlem av Slottsloven på Akershus fra 1704 til 1710.


== Referanser ==
Fokstua stasjon

Fokstua stasjon er en stasjon i Dovre kommune i Innlandet, den ble åpnet 1921 da Dovrebanen ble tatt i bruk. Stasjonen har vært fjernstyrt siden 1968. Siden persontrafikken ble nedlagt 27. mai 1990 har stasjonen funksjon som fjernstyrt kryssningsstasjon. Stasjonsbygningen og godshuset er fredet av Riksantikvaren. Stasjonen har et lastespor.


== Litteratur ==
Bjerke, Thor og Holom, Finn (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 86–87. ISBN 82-90286-28-7. CS1-vedlikehold: Flere navn: forfatterliste (link)
Dahl, Aasmund, red. (1992). NSBs bygningsregistrering: Trondheim distrikt: Dovrebanen. NSB Arkitektkontoret. s. 13–20. 


== Eksterne lenker ==
(no) Fokstua stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Dovrebanen
Jernbanehistorisk forening om Fokstua stasjon
«Fokstua stasjon». Kulturminnesøk. Riksantikvaren – Direktoratet for kulturminneforvaltning.
Gareth Thomas

Gareth Richard Thomas (født 15. juli 1967 i London) er en britisk politiker. Han representerer Labour Party og Sosialistpartiet i Underhuset. Thomas er valgt inn fra valgdistriktet Harrow West, og ble første gang valgt inn i 1997, da Arbeiderpartiet tok over makten i Storbritannia. Distriktet hadde vært De konservatives siden opprettelsen i 1945. Thomas var statssekretær i departementet for internasjonal utvikling fra 2008 til 2010.
Han er en del av Labours «front-benchers» under Ed Milibands lederskap.Gareth Thomas har vært formann i Sosialistpartiet siden 200.


== Valghistorikk ==


== Referanser ==


== Eksterne lenker ==
Offisielt nettsted 
(en) Gareth Thomas (English politician) – kategori av bilder, video eller lyd på Commons 
Gareth Thomas på Twitter 
Gareth Thomas på Facebook 
(en) Gareth Thomas hos Hansards parlamentsdebatter 
Find Your MP | Harrow West | Gareth Thomas Arkivert 15. februar 2009 hos Wayback Machine. – BBC News
Biografi: Gareth R Thomas MP – Department for International Development
New Zealand Football

New Zealand Football er New Zealands øverste fotballorgan. Det ble stiftet i 1891 og ble offisielt tilknyttet FIFA i 1948. I 1966 var de med å grunnlegge Oceania Football Confederation.


== Eksterne lenker ==
Offisielt nettsted 
New Zealand Arkivert 23. juli 2013 hos Wayback Machine. på FIFAs nettsider
New Zealand på OFCs nettsider
Oʻzbekiston Futbol Federatsiyasi

Oʻzbekiston Futbol Federatsiyasi, det usbekiske fotballforbundet, er det øverste organet innen fotball i Usbekistan. Det ble grunnlagt i 1946, mens Usbekistan fortsatt var under sovjetisk styre, og har siden 1994 vært tilknyttet FIFA og Asian Football Confederation.


== Eksterne lenker ==
(uz) Offisielt nettsted 
Uzbekistan på AFCs nettsider
FIFA Arkivert 19. august 2012 hos Wayback Machine.
Fédération Tunisienne de Football

Fédération Tunisienne de Football, det tunisiske fotballforbundet, er det øverste organen for organisert fotball i Tunisia. Forbundet ble stiftet i 1956 og ble tilknyttet FIFA i 1960. Samme år ble det også innlemmet i CAF.


== Eksterne lenker ==
(ar) Offisielt nettsted 
(en) Tunisian Football Federation – kategori av bilder, video eller lyd på Commons 
(fr) Federation Tunisienne de Football
Tunisia Arkivert 24. mars 2010 hos Wayback Machine. på FIFAs nettsider.
Tunisia hos CAF Online
Gambia Football Association

Gambia Football Association, det gambiske fotballforbundet, er det øverste organet for organisert fotball i Gambia. Forbundet ble stiftet i 1952 og tilknyttet FIFA og CAF i 1966.


== Eksterne lenker ==
(en) Offisielt nettsted 
Gambia Arkivert 22. juni 2013 hos Wayback Machine. på FIFAs nettsted.
Gambia hos CAF Online
Tambo (elv)

Tambo (spansk: Río Tambo) er ei elv i Peru, på østsiden av Andesfjellene. 
Elva dannes ved samløpet mellom elvene Ene (som er en fortsettelse av Apurímac) og Perené ved landsbyen Puerto Prado, 400 meter over havet, på koordinatene 11°09′56″S 74°14′07″V. Elva renner først 70 km mot øst, før den snur mot nord. Ved byen Atalaya (287 moh) løper Tambo sammen med elva Urubamba og danner Ucayali, en av Amazonas' to hovedtilløpselver. Tambos totale lengde er 159 km.
Wang Anshun

Wang Anshun (forenklet kinesisk: 王安顺; født i desember 1957 i Huixian i provinsen Henan i Folkerepublikken Kina) er en kinesisk kommunistisk politiker. Han ble den 25. juli 2012 utnevnt til fungerende borgermester for Beijing. 
Wang har høyere utdannelse i økonomi fra Nankaiuniversitetet i Tianjin. Han ble medlem av det kinesiske kommunistiske parti i mars 1984.  Han arbeidet i petroleumaindustrien og hadde ansvar for oljeleting i provinsen Jilin.  Fra juli 1999 til september 2001 var han med i partikomiteen for provinsen Gansu, med ansvar for organisasjonen.  
Wang ble flyttet til Shanghai i september 2001, og i april 2003 ble han promovert til stedfortredense partisjewf i Shanghai.  I mars 2007 ble han flyttet til tilsvarende verv i Beijing, og i januar 2011 ble han dessuten formann for Folkets politisk rådgivende konferanse for Beijing.  I juli 2012 trakk Guo Jinlong seg fra vervet som borgermester for Beijing etter at det ble påpekt mangler ved byens krisehåndtering av katastrofale regnskyll som hadde ført til oversvømmelser og flkere dusin dødsfall, og Wang Anshun ble da utnevnt til viseborgermester og fungerende borgermester.


== Referanser ==


== Eksterne lenker ==
(en) Wang Anshun hos China Vitae
Adolf Østbye

Gustav Adolf Olsen Østbye (født 30. januar 1868 i Christiania, død 5. september 1907 samme sted) var en norsk revyartist og barberer, som ble den første norske plateartisten. De tidligste spillbare norske sylindere stammer fra 1889. I løpet av årene 1889–1904 spilte Østbye inn en rekke sylindere, kjent som Østbye Record. Flere av disse ble produsert i samarbeid med direktøren for norsk Pathé, William Farre.


== Første plateinnspilling i Norge ==
I desember 1904 var Østbye den første som spilte inn en grammofonplate i Norge. Platen var Parodi paa Terje Vigen (Faktisk var Edvard Grieg den første nordmann som spilte inn grammofonplate, han spilte inn ni plater i Paris våren 1903). De norske innspillingene ble foretatt på Grand Hotel, Kristiania. 
Østbye spilte inn flere sylindere og grammofonplater. Han spilte hovedsakelig inn for Pathé og The Gramophone Company (HMV), hvis mastere ble utgitt av Victor Records i USA, samt for Columbia Records. Mange av disse solgte meget bra, og den mest populære slageren fra 1904 «Bal i Hallingdal»  sammen med Carl Mathisen (1870–1933) på trekkspill fortsatte å være i HMV-katalogene til ut på 1930-tallet. Melodien Bal i Hallingdal er senere blitt benyttet av Alf Prøysen i Julepresangen. 
Østbye dannet også sitt eget plateselskap, Ekko - Kristiania, i løpet av 1906–1907. Disse planene ble brakt i opphør av hans sykdom i 1907. Kun en håndfull Ekko-plater oppgis å eksistere i dag. Disse platene ser begge ut til å være tidligere Pathé- og Østbye Record-innspillinger som har blitt overført til grammofonplater. Årsaken til dette kan være at Østbye, på den tiden, var for syk til å spille inn «live». Han døde i Kristiania, bare 39 år gammel.


== Kilder ==
Ballade.no Arkivert 29. mai 2014 hos Wayback Machine.
Emma Berglund

Emma Sofia Berglund (født 19. desember 1988 i Umeå) er en svensk fotballspiller som spiller for Umeå IK i Damallsvenskan.
Berglund startet fotballkarrieren i den lokale Täfteå IK, men byttet senere klubb til Umedalens IF. I 2006 gikk Berglund over til Umeå IK, og hun spilte sin første kamp i Damallsvenskan i 2008-sesongen.Berglund ble i 2011 tatt ut til det svenske landslagets USA-turné, hvor de møtte blant andre Canada og USA. Hun ble senere også tatt ut til det svenske damelandslagets treningsleir i spanske La Manga i januar 2012.
Hun tok sølv under Sommer-OL 2016.


== Meritter ==
Svensk mesterskapsgull 2006, 2007 og 2008
Svensk Cup-gull i 2007
Sølv i UEFA Women's Cup 2006 og 2007


== Referanser ==


== Eksterne lenker ==
(en) Emma Berglund – Olympedia 
(en) Emma Berglund – Sports-Reference (OL-resultater – arkivert) 
(sv) Emma Berglund – Sveriges olympiske komité 
(en) Emma Berglund – FIFA 
(en) Emma Berglund – UEFA 
(en) Emma Berglund – WorldFootball.net 
(en) Emma Berglund – Soccerway 
(sv) Emma Berglund – Sveriges fotballforbund 
(de) Emma Berglund – Soccerdonna 
Spillerprofil på Sveriges fotballforbunds nettsider
Daniel Birgmark

Björn Daniel Birgmark, født 5. mars 1973 i Grundsund, er en svensk seiler, som konkurrerer i klassen Finn-jolle. Birgmark deltok i Sommer-OL i 2008, hvor han endte på en 4.-plass.


== Eksterne lenker ==
(en) Daniel Birgmark – Olympedia 
(en) Daniel Birgmark – Sports-Reference (OL-resultater – arkivert) 
(sv) Daniel Birgmark – Sveriges olympiske komité 
Daniel Birgmarks profil hos Sveriges Olympska Kommitté
Tambo

Tambo kan vise til:


== Personer ==
Oliver Tambo (1917–1993) – anti-apartheid aktivist
Adelaide Tambo (1929–2007) – anti-apartheid aktivist


== Geografi ==
Tambo (elv) – ei elv i Peru
OR Tambo internasjonale lufthavn – lufthavn ved Johannesburg, Sør-Atrika
Pizzo Tambò – et fjell ved Splügenpasset i Sveits


== Annet ==
Tambo (bygning) – en administrativ bygning ved hovedveiene i Inkariket
Tambo (våpen) – en kort stav brukt i japansk kampkunst
Admir Mehmedi

Admir Mehmedi (født 16. mars 1991) er en albansk-sveitsisk fotballspiller som spiller for den tyrkiske klubben Antalyaspor.


== Karriere ==
Mehmedi og hans familie emigrerte i 1993 fra Gostivar i Nord-Makedonia til Sveits. Etter syv år i byen Bellinzona, hvor han også spilte for AC Bellinzonas ungdomslag, skiftet han i 2000 til FC Winterthur. I 2006 gikk han så til FC Zürichs ungdomsavdeling. Siden 2008 har han vært en del av A-laget i Zürich. I løpet av sesongen 2010/2011 fikk Mehmedi fast plass på FCZ.Den 6. januar 2012 underskrev Mehmedi en kontrakt med den ukrainske klubben Dynamo Kyiv.


=== Landslag ===
Etter flere opptredener på U17 og U21-landslagene i Sveits ble han i mai 2011 for første gang tatt ut til Sveits' landslag, og den 4. juni 2011 debuterte han da han kom på banen i EM-kvalifikasjonskampen mot England.Han ble tatt ut i Sveits EM-tropp til EM i Frankrike 2016.Han ble tatt ut i Sveits' EM-tropp til EM i fotball 2021.


== Referanser ==


== Eksterne lenker ==
(de) Admir Mehmedi – Munzinger Sportsarchiv 
(en) Admir Mehmedi – Olympedia 
(en) Admir Mehmedi – Sports-Reference (OL-resultater – arkivert) 
(en) Admir Mehmedi – FIFA 
(en) Admir Mehmedi – UEFA 
(en) Admir Mehmedi – Transfermarkt 
(en) Admir Mehmedi – national-football-teams.com 
(en) Admir Mehmedi – WorldFootball.net 
(en) Admir Mehmedi – Soccerbase.com 
(en) Admir Mehmedi – FootballDatabase.eu
Ene

Ene (spansk: Río Ene) er ei elv i Peru. Den ligger på østsida av Andes og er 180 kilometer lang.Elva dannes ved samløpet mellom elvene Apurímac og Mantaro, ca 400 meter over havet. Den renner herfra i nordvestlig retning, til den ved landsbyen Puerto Prado løper sammen med elva Perené og danner elva Tambo, som via Ucayali fortsetter til Amazonas.
Det foreslåtte Pakitzapango-kraftverket (2 200 MW) vil, hvis det blir bygget, sette store deler av Ene-dalen under vann.


== Referanser ==
Håkan Dahlby

Dan Anders Håkan Dahlby (født 15. september 1965), er en svensk skytesportutøver, som konkurrerer for Haninge JSK og Sverige.
Dahlby deltok i finalen i de olympiske leker i Aten i 2004, samt i de olympiske leker i Beijing i 2008, hvor han konkurrerte i dobbel-trap. I OL i 2008 greide han ikke å kvalifisere seg til finalen, til tross for at han på forhånd var antatt å være et av Sveriges største gullhåp.
Under Sommer-OL 2012 i London tok han sølv i dobbel-trap.


== Meritter ==
EM-gull, dobbel-trap: 2003, 2004, 2012
EM-sølv, dobbel-trap: 2006, 2008
OL-sølv, dobbel-trap, 2012


== Referanser ==


== Eksterne lenker ==
(en) Håkan Dahlby – Olympics.com 
(en) Håkan Dahlby – Olympic.org 
(en) Håkan Dahlby – Olympedia 
(en) Håkan Dahlby – Sports-Reference (OL-resultater – arkivert) 
(sv) Håkan Dahlby – Sveriges olympiske komité 
(en) Håkan Dahlby – ISSF 
Profil på London2012.com
Profil på BBC Sport Olympics 2012
Profil på Sports.Yahoo.com
Profil på www.NBColympics.com
The Hitcher (2007)

The Hitcher er en amerikansk action-thriller fra 2007 regissert av Dave Meyers. Hovedrollene spilles av Zachary Knighton, Sophia Bush og Sean Bean. Filmen handler om et ektepar som har lagt ut på en lengre reise med bil. I løpet av turen tar de opp en haiker som viser seg å være en massemorder.
Filmen er en nyinnspilling av Haikeren fra 1986. Nyinnspillingen har en feministisk vri.
P3s Filmpolitiet kalte den en unødvendig nyinnspilling.


== Handlingsreferat ==
Studentene Jim (spilt av Zachary Knighton) og Grace (spilt av Sophia Bush) kjører gjennom New Mexico for å møte vennene deres på ferie. En kveld kjører de nesten på en haiker (spilt av Sean Bean) som står midt i veien. Jim svinger brått for å unngå å kjøre på mannen, og bilen deres spinner ut av kontroll før den stopper. Mannen nærmer seg bilen deres, og Grace insisterer på at noen andre bilister sannsynligvis kommer til å stoppe for å hjelpe ham, og paret kjører deres vei.
Senere den kvelden, ved en bensinstasjon, møter Jim den samme haikeren som presenterer seg som John Ryder - og han ber om å sitte på med dem. Motvillig sier Jim seg enig. Men underveis blir mannen voldelig, angriper dem og holder en kniv mot Grace. Jim bråbremser og får John til å slå hodet på frontruten. Deretter sparker de ham ut av bilen. Dagen etter ser de John i bilen til en annen familie. Jim og Grace forsøker å advare familien, men familien krasjer bilen og blir senere funnet døde. Mistenkt for å ha begått disse drapene, blir Jim og Grace arrestert og ført til nærmeste politistasjon. John ankommer kort tid senere, og han dreper alle ved stasjonen, mens Jim og Grace forsøker å flykte. Politimann Esteridge følger etter dem, og paret må forsøke å unnslippe både politiet og haikeren.


== Skuespillere ==
Zachary Knighton – Jim Halsey
Sophia Bush – Grace Andrews
Sean Bean – John Ryder/The Hitcher
Neal McDonough – Lieutenant Esteridge
Kyle Davis – Buford's Store Clerk
Skip O'Brien – Harlan Bremmer, Sr.
Travis Schuldt – Harlan Bremmer, Jr.
Danny Bolero – Officer Edwards
Lauren Cohn – Marlene
Yara Martinez – Beth
Jeffrey Hutchinson – Young Father


== Referanser ==


== Eksterne lenker ==
(en) The Hitcher på Internet Movie Database 
(no) The Hitcher hos Filmfront 
(sv) The Hitcher i Svensk Filmdatabas 
(da) The Hitcher i Danmark Nationale Filminstitut 
(fr) The Hitcher på Allociné 
(nl) The Hitcher på MovieMeter 
(en) The Hitcher på AllMovie 
(en) The Hitcher på Turner Classic Movies 
(en) The Hitcher på Rotten Tomatoes 
(en) The Hitcher på Metacritic
Kirkegods

Kirkegods er en betegnelse på et benefisert gods (også kalt mensalgods), altså fast eiendom (særlig jordbrukseiendom) som tilhører kirkelige institusjoner. I mange land, bl.a. Danmark og Norge, var kirkegodset sammen med den adelige jorden regnet som skattefri jord, i motsetning til skattepliktig jord drevet av bøndene. I Norge før reformasjonen var hele 44 % av all jord kirkegods. Av kirkegodset hørte 7–8 % til bispestolene, like mye til domkapitler og hospitaler, 10–11 % til klostrene, 3–4 %  til de kongelige kapellene 14–15 % til lokale prestebol og kirker. Ca. 12 % av jorden var adelsgods, 4 % krongods og 40 var eid av bønder. Etter reformasjonen ble en stor del av kirkegodset inndratt av Kronen, som fordelte deler av det som forleningsgods. Det lokalkirkelige godset ble imidlertid stort sett værende på kirkelige hender. I 1661 var ca. 21 % av jorden kirkegods og ca. 31 % kron­gods.
I 1370 eide Roskilde bispestol mer enn 2 600 bondegårder. Esrum kloster hadde rundt 1500 over 300 gårder; Antvorskov og Sorø kloster enda flere, mens Vadstena kloster hadde over 800 gårder i sitt eie. Kort før reformasjonen var bortimot 40 % av de danske bondegården, samt mange slott og herregårder, i kirkens eie. Til dette kom tiende og en mengde avgifter. På Sjælland alene utgjorde bispetienden rundt 10 000 tønner korn om året.


== Referanser ==
Kim Song-ae

Kim Song-ae (1928–2014) var en nordkoreansk kommunistleder, gift med Kim Il-sung.
Hun møtte Kim Il-sung mens hun arbeidet som funksjonær i forsvarsministeriet. Hun ble ansatt som assistent for Kims første kone Kim Jong-suk. Da Kim Jong-suk døde i barselseng i 1949, begynte hun å ta seg av Kim Jong-il og Kim Kyong-hui.Hun skal ha giftet seg med Kim Il-sung under Koreakrigen, men var ukjent for offentligheten frem til midten av 1960-årene.Hun var nestleder og senere leder i Nord-Koreas masseorganisasjon for kvinner, Den koreanske demokratiske kvinnebevegelsen, fra 1965 til 1976. Hun ble medlem av sentralkomiteen i Koreas arbeiderparti i 1970 og medlem av Den øverste folkeforsamlingen i 1972. Hun opptrådte også som Nord-Koreas førstedame, både på statsbesøk og på sine egne innenlandsreiser.Kim Song-ae skal ha hatt et dårlig forhold til sine stebarn. Hun skal ha ønsket å posisjonere sin sønn Kim Pyong-il til å etterfølge Kim Il-sung som statsleder. I slutten av 1970-årene skal hun derfor ha blitt detronisert av klikken rundt Kim Jong-il.Fra 1993 til 1998 var Kim Song-ae tilbake som leder i kvinnebevegelsen, men bare i navnet.


== Referanser ==
Estimeringsteori

Estimeringsteori er en del av statistikkfaget som tar for seg beregninger av parametere som skal forklare en forklaringsvariabels påvirkningskraft på en avhengig variabel. 
Med estimeringer ønsker man å avgjøre to ting. For det første ser man hvorvidt en forklaringsvariabel er signifikant til å forklare en avhengig variabel og eventuelt i hvilken grad denne forklaringsvariabelen påvirker den avhengige variabelen. For å kartlegge forklaringsvariabelens statistiske signifikans testes hypoteser. For det andre vil vi ønske å se hvordan den avhengige variabelen vil oppføre seg basert på hvilke variabler som påvirker den avhengige variabelen og hva som vil skje dersom vi endrer forklaringsvariabelen i modellen. Dette kalles å utføre prognoser.
Estimeringer utføres innenfor flere fagdisipliner fra økonomi til medisin.
Hvordan modeller estimeres avhenger av flere faktorer, blant annet hva slags type data man jobber med og hvordan modellen er. Målet er å finne den estimeringsmetoden som gir oss den beste lineære forventningsestimatoren (av engelsk BLUE: Best Linear Unbiased Estimator). Det finnes flere metoder for å estimere modeller.
En av de mer kjente estimeringsmetodene er minste kvadratsums metode.